panguni valarpirai ashtami: பங்குனி வளர்பிறை அஷ்டமி நாளில் பைரவரை வணங்கி வழிபடுவதால் ஏற்படும் நன்மைகள்! - benefits of bhairavar worship in the day of panguni month valarpirai ashtami | Samayam Tamil
benefits of bhairavar worship in the day of panguni month valarpirai ashtami
பங்குனி வளர்பிறை அஷ்டமி நாளில் பைரவரை வணங்கி வழிபடுவதால் ஏற்படும் நன்மைகள்!
ஒவ்வொரு மாதமும் அஷ்டமி தினத்தன்று பைரவரை வணங்கி வழிபடுவதால், நீண்ட நாட்களாக வராமல் இருந்த பணம் உங்களை தேடி வரும் என்பது குறிப்பிடத்தக்கது.
ஒவ்வொருவரது வாழ்விலும் இன்ப, துன்பங்கள் வந்து போகும். அவரவர் கால நேரத்திற்கு ஏற்ப கஷ்டங்களும் விடாமல் துரத்தும். இது பண வழியில் கஷ்டமாகவோ அல்லது குடும்பம் மற்றும் அலுவலகத்தில் என்று எதுவாக இருந்தாலும் சரி, ஒவ்வொரு மாதமும் அஷ்டமி தினத்தன்று பைரவரை வணங்கி வழிபட்டால், எந்த கஷ்டமும் வராது என்பது குறிப்பிடத்தக்கது.
எந்த தீய சக்தியும் நம்மை நெருங்க விடாமல் காப்பவர் ஸ்ரீ பைரவ மூர்த்தி. அப்படி காக்கும் அந்த பைரவரை வழிபடுவதற்கு சிறந்த தினங்களாக மாதத்தின் அஷ்டமி தினம் கருதப்படுகிறாது. அதில், பங்குனி மாதத்தில் வரும் வளர்பிறை அஷ்டமி தினத்தில் பைரவரை வழிபடுவதால், என்ன நன்மைகள் எல்லாம் ஏற்படுகிறது என்பதை இங்கு காண்போம்.
பெரும்பாலும் பைரவ மூர்த்திக்கு ராகு கால நேரத்தில் தான் பூஜைகள் செய்யப்படுகிறது. ஆனால், இந்த வளர்பிறை அஷ்டமி தினத்தில் எந்த நேரத்திலும் பைரவரை வழிபடலாம். அதிலும், வெள்ளிக்கிழமை என்றால் சிறப்பு மிக்க தினமாகும். அந்த வகையில் இன்று வெள்ளிக்கிழமை வளர்பிறை அஷ்டமி. இன்று காலை முதல் மாலை வரையில் பைரவருக்கு விரதம் இருந்து, மாலை நேரத்தில் அருகிலுள்ள பைரவர் கோயிலுக்கு சென்று செவ்வரளி பூ மாலை சூடி, செவ்வாழைப் பழம் நெய்வேத்தியம் வைத்து, நல்லெண்ணெயில் தீபம் ஏற்றி, பைரவருக்குரிய மந்திரங்கள் துதிகள் பாடி, வணங்குவது சிறந்ததாகும்.
அப்படி, வழிபாடு செய்பவர்களுக்கு நீண்ட நாட்களாக வராமல் இருந்த பணவரவுகள் விரைவில் உங்களிடம் வந்து சேரும். மேலும், லட்சுமி கடாட்ச யோகமும், பண வரவும் உண்டாகும். மேலும், செல்வ வளம் அதிகரிக்கும். மனதில் புதிய உற்சாகம் பிறக்கும். தன்னம்பிக்கை, தைரியம் உண்டாகும் என்பது குறிப்பிடத்தக்கது.
Web Title benefits of bhairavar worship in the day of panguni month valarpirai ashtami
மேலும் செய்திகள்:ஸ்ரீ பைரவர்|ஸ்ரீ பைரவ மூர்த்தி|பங்குனி வளர்பிறை அஷ்டமி|பங்குனி அஷ்டமி|sri kala bhairava|sri bhairavar|sri bhairava moorthy|panguni valarpirai ashtami|panguni ashtami|Ashtami